Bodovalle

Bodovalle meategia Bizkaiko Abanto-Zierbena udalerriaren Gallarta auzoaren ondoan dagoen meategia da. Euskal Herrian itsasoaren mailaren azpitik dagoen puntu bakarra da, zehazki itsasoaren azpitik 37 bat metrora.https://web.archive.org/web/20131203005604/http://foros.embalses.net/showthread.php/13319-La-Corta-de-Bodovallehttps://web.archive.org/web/20131203004212/http://gara.naiz.info/paperezkoa/20111123/305293/es/Declarada-conjunto-monumental-mina-Bodovalle-Gallarta

 Ezaugarriak 
Badirudi burdinaren ustiaketa erromatarren garaian hasi zela, arkeologoek Trianoko mendietan k.o. III eta IV. mendeetako zeramikak aurkitu baitzuten. Plinio Zaharrak gainera K.O. I. mendean, Iberiar Penintsulako iparraldean "burdinazko mendi handi" bat zegoela esaten zuen.https://web.archive.org/web/20131203051604/https://www.euskadi.net/r49-8752/eu/contenidos/informacion/pnegras/eu_hezk/resenas_historicas.html

Burdinaren ustiakuntza hastean, Gallarta meategia zegoen tokian altxatzen zen, eta tokiz aldatu behar izan zuten, gaur egungo kokalekura.

Kono alderantzikatu itxurako hutsune handi bat da, 500 metroko diametroa duena. 250 metroko maila ezberdintasuna dauka.

Gaur egun, aintzira artifizial bat dago meazuloan, harrobi barnetik sortua.

1900 urte inguruan urtero 6 bat milioi burdin mea tona ateratzen omen zituzten bertatik, Mundu osoko produkzio osoaren %10-a.http://www.elcorreo.com/vizcaya/v/20111123/vizcaya/mina-gallarta-hace-monumento-20111123.html 1970eko hamarkadan berriz, 500 langilerekin Europako bigarren burdin ustiaketa handiena izan zen. Bizkaian martxan egon zen azken burdin meategia izan zen, 1993an itxi zelarik.https://www.euskadi.net/r49-8752/eu/contenidos/informacion/pnegras/eu_hezk/gallarta.html

2008an Espainiako Gobernuak, meategiaren galeria batzuk estali eta harriz betetzeko proposamena aurkeztu zion Abanto-Zierbenako udalari. Herritar asko, aurka agertu ziren meategiak herriarentzako duen garrantziagatik, baina azkenik 2009an meategiaren 15 galeria estaltzeko lanak hasi ziren.

 Erreferentziak 

 Ikus, gainera 
 Euskal Herriko muturreko puntuak
 Gallarta

 Kanpo estekak 
  Bodovalleko meategia bizkaia.net web gunean
  Bodovalle meategiaren estaltze lanen hasierari buruzko albistea Deia egunkarian.

Kategoria:Abantoko eraikinak
Kategoria:Abanto-Zierbenako geografia
Kategoria:Euskal Herriko burdin meategiak